**Ministru kabineta noteikumu projekta „Grozījums Ministru kabineta 2015. gada 17. marta noteikumos Nr. 130 „Noteikumi par valsts budžeta līdzekļu plānošanu Eiropas Savienības struktūrfondu un Kohēzijas fonda projektu īstenošanai un maksājumu veikšanu 2014.–2020. gada plānošanas periodā””**

sākotnējās ietekmes novērtējuma ziņojums

(anotācija)

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Finanšu ministrijas (Valsts kases) iniciatīva |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2015. gada 17. marta noteikumi Nr. 130 „Noteikumi par valsts budžeta līdzekļu plānošanu Eiropas Savienības (turpmāk – ES) struktūrfondu un Kohēzijas fonda projektu (turpmāk – ES projekts) īstenošanai un maksājumu veikšanu 2014.–2020. gada plānošanas periodā” (turpmāk – Noteikumi) paredz, ka pirms ES projekta apstiprināšanas, gadījumos, kad tā īstenošanai ir nepieciešams valsts aizdevums, Valsts kase sniedz sākotnējo izvērtējumu par iespējām saņemt valsts aizdevumu, lai nodrošinātu, ka projektu īsteno tikai tāds projekta iesniedzējs, kurš spēj gan īstenot projektu, gan atmaksāt valsts aizdevumu.Līdz ar to projekta iesniedzējs, kurš projekta īstenošanai plāno saņemt valsts aizdevumu, papildus projekta iesniegumam sadarbības iestādē iesniedz arī dokumentus Valsts kases sākotnējam izvērtējumam par iespējām saņemt valsts aizdevumu. Valsts aizdevumus projektu īstenošanai pamatā izmanto pašvaldības kapitālsabiedrības, par kuru saistībām pašvaldības sniedz galvojumu 100 % apmērā no valsts aizdevuma summas.Lai to nodrošinātu, saskaņā ar likuma „Par pašvaldību budžetiem” nosacījumiem pašvaldība *ir tiesīga lemt par galvojuma sniegšanu tikai tad, ja tā ir saņēmusi un izskatījusi nepieciešamo pamatojumu un attiecīgi izvērtējusi pašvaldības kapitālsabiedrības spēju pildīt finansiālās saistības*. Pašvaldībai kā kapitālsabiedrības kapitāldaļu īpašniecei ir jānodrošina stingra savu kapitālsabiedrību finansiālās darbības uzraudzība.Rezultātā izveidojas situācija, kad faktiski notiek dubulta pašvaldības kapitālsabiedrības stāvokļa izvērtēšana gan no pašvaldības, gan Valsts kases puses, kas gan administratīvi paildzina, gan arī var sadārdzināt valsts aizdevuma izsniegšanas procesu.Līdz ar to, lai mazinātu birokrātisko un administratīvo slogu, ir nepieciešams diferencēt iesniedzamo dokumentu apjomu, ja valsts aizdevuma nodrošinājums ir pašvaldības galvojums 100 % apmērā un valsts aizdevuma mērķis ir ES projektu īstenošanas nodrošināšana un ES fondu efektīva ieviešana. Vienlaicīgi šādu grozījumu veikšana nepalielinās valsts budžeta riskus attiecībā uz valsts aizdevuma atgūšanas iespējām, jo pašvaldība garantē, ka piešķirtā valsts aizdevuma nosacījumi tiks izpildīti savlaicīgi un pilnā apjomā.Savukārt to subjektu loka daļu (zinātniskais institūts vai augstskola, kam ir noteikts atvasinātas publiskas personas statuss, vai kapitālsabiedrība, kurā valsts daļa pārsniedz 50 %, vai ostas) uz kuriem attiecas Noteikumu 5. punkts un kas var pretendēt uz valsts aizdevumu ES projekta līdzfinansēšanai, jaunā norma neietekmēs.Ņemot vērā minēto, ir sagatavots Ministru kabineta noteikumu projekts „Grozījums Ministru kabineta 2015. gada 17. marta noteikumos Nr. 130 „Noteikumi par valsts budžeta līdzekļu plānošanu Eiropas Savienības struktūrfondu un Kohēzijas fonda projektu īstenošanai un maksājumu veikšanu 2014.–2020. gada plānošanas periodā”” (turpmāk tekstā – Noteikumu projekts). |
| 3. | Projekta izstrādē iesaistītās institūcijas | Centrālā finanšu un līgumu aģentūra, Valsts kase |
| 4. | Cita informācija | Nav |

|  |
| --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta tiesiskais regulējums attieksies uz pašvaldību kapitālsabiedrībām, ja kā valsts aizdevuma nodrošinājums tiek sniegts pašvaldības galvojums 100 % apmērā. |
| 2. | Tiesiskā regulējuma ietekme uz tautsaimniecību un administratīvo slogu | MK noteikumu projekta ietvaros ir precizēts tiesiskais regulējums attiecībā uz valsts aizdevumu sniegšanas procesu, lai mazinātu administratīvo slogu un neaizkavētu ES projektu īstenošanu un funkciju pārklāšanos publiskajā sektorā (*Valsts kase/pašvaldība, Valsts kase/sadarbības iestāde – Centrālā finanšu un līgumu aģentūra*) attiecībā uz pašvaldību institūcijām. Tas būtiski samazinās administratīvo slogu (laika izteiksmē), jo paātrinās jautājuma izskatīšanas gaitu. |
| 3. | Administratīvo izmaksu monetārs novērtējums | Projekts šo jomu neskar |
| 4. | Cita informācija | Nav |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Vienlaikus izdarīti grozījumi Ministru kabineta 2015. gada 30. jūnija noteikumos Nr. 363 „Kārtība, kādā ministrijas un citas centrālās valsts iestādes iekļauj gadskārtējā valsts budžeta likumprojektā valsts aizdevumu pieprasījumus, un valsts aizdevumu izsniegšanas un apkalpošanas kārtība” un virzāmi kopā. |
|  2. | Atbildīgā institūcija | Finanšu ministrija. |
| 3. | Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalību nebija nepieciešams nodrošināt, jo projekts šo jomu neskar. |
| 2. | Sabiedrības līdzdalība projekta izstrādē | Sabiedrības līdzdalību nebija nepieciešams nodrošināt, jo projekts šo jomu neskar. |
| 3. | Sabiedrības līdzdalības rezultāti | Nav |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Centrālā finanšu un līgumu aģentūra, Valsts kase. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Netiek plānota jaunu institūciju izveide un esošo institūciju likvidācija vai reorganizācija. |
| 3. | Cita informācija | Nav |

III un V sadaļa – projekts šīs jomas neskar.

Finanšu ministre D. Reizniece-Ozola

Bobrovska 67094229

Indra.Bobrovska@kase.gov.lv